AlexejDobrolubov/national_council_slovak_2010 huggingface dataset:
16. schôdza NR SR - 3.deň - A. dopoludnia
Dátum: 2013-03-15
Poslanec: Lipšic, Daniel (-)
Druh vystúpenia: Vystúpenie s faktickou poznámkou

44. Tak dobre. Pár poznámok len. Pán poslanec Osuský, sloboda prejavu nie je bezbrehá, ale musí mať nejakú, proste v zásade jasné rozčlenenie, čo chránené je, čo nie je. Podľa mňa prejav, ktorý podnecuje násilné konanie, chránený nie je. Proste ako zvolanie skinheada pred rómskou osadou "Poďme ich zlynčovať!" chránené nie je. To je povel ku konaniu. Kdežto prejav, ktorý neiniciuje priamo násilné konanie, chránený byť podľa mojej mienky musí. Ale to je diskusia na dlhšie asi. Čiže tá hranica určená byť musí a nemôže ju určovať svojvoľne parlament, čo sa nám páči a čo nie. Pán poslanec Poliačik, ale nebudem k nemu reagovať, mimoriadne zníženie trestu, súd nerozhoduje na návrh, rozhoduje sám. Iura novit curia (súd pozná právo), to znamená, aj bez advokáta a bez návrhu prokurátora súd rozhoduje o výške trestu, aj o tom, či sú podmienky splnené pre mimoriadne zníženie, alebo nie. Ja by som naozaj rád tu mal jeden prípad o tých piatich gramoch marihuany, za ktorý dostal niekto nepodmienečný trest štyri roky. To by som veľmi rád už konečne ten prípad, ale konkrétny, videl, počul, lebo sa o ňom skôr hovorí a taký prípad podľa mojej mienky neexistuje žiaden. Preto hovorím, že sa týka táto novela, a to je vaša legitímna agenda, pán poslanec, k tomu ja vám nechcem nič hovoriť, že to prevzal teraz SMER, túto agendu, ma prekvapuje. Ma prekvapuje. Doteraz agenda SMER-u bola iná. A opakujem ešte raz, § 172 sa týka dominantne dílerov, dominantne. Dokonca aj keď má pri sebe väčšie množstvo drogy a nie je preukázateľné, myslím, to bol prípad aj Cinkotu, že to ďalej distribuuje, ale mal väčšie množstvo drogy, tak podľa mojej mienky je to malý díler. Je to malý díler. Ešte raz kauza Cinkota, to bola táto právna kvalifikácia. Ospravedlňujem sa, žiaľ, musím ísť na otočku do nemocnice, ak ešte stihnem, tak sa, samozrejme, hneď vrátim.
16. schôdza NR SR - 3.deň - A. dopoludnia
Dátum: 2013-03-15
Poslanec: Lipšic, Daniel (-)
Druh vystúpenia: Vystúpenie s faktickou poznámkou

36. Skúsim stručne. Najskôr k represii. Pán poslanec Martvoň, po prvé ja som za represiu pri násilných zločinoch: pri vražde, pri lúpeži, pri znásilnení. Nie som za represiu pri verbálnych zločinoch, napríklad pri slobode prejavu. Mnohí majú opačný názor, že treba miernejšie trestať násilné zločiny a poriadne trestať verbálne. To nie je môj názor. Druhá vec. Ten príklad s tým kufrom ste nemysleli asi vážne, že? Lebo potom by sme mohli ísť touto cestou, že potom znížme aj pri pašovaní drog vo veľkom rozsahu trestné sadzby, lebo keď vám niekto hodí do kufra, ale to je rovnaká argumentácia, v takom prípade to nie je trestný čin, keď vám niekto podhodí niečo. To bol zlý, to bol veľmi zlý príklad, ale nechcem sa mu venovať. Pán poslanec Kadúc, u nás je to rozlíšenie medzi prechovávaním pre vlastnú potrebu a potom už teda vlastne tým dílerstvom desaťnásobok, nie trojnásobok, čiže to je pomerne, ešte raz hovorím, rekodifikácia, napriek tomu, čo hovoril pán poslanec Martvoň o represii, nová kodifikácia išla smerom, že zmiernila, zmiernila trestnú represiu voči užívateľom, a to je podľa mojej mienky správne. Tuná hovoríme o díleroch. A spomeniem to ešte raz. Kauza Cinkota, pán minister, to je táto právna kvalifikácia, žiadna iná. Táto právna kvalifikácia, áno. Čiže musím povedať, že hovoríme o díleroch. Preto si myslím, že je nesprávne, ak na jednej strane táto vláda pomaly šikanuje dôchodcov a zdravotne postihnutých, aby si vybavovali potvrdenky o tom, že či môžu mať odpustené koncesionárske poplatky, a na druhej strane zmierňujeme postihy pre dílerov, najmä pre dílerov tvrdých drog. A ja predložím aj štatistiku, pán minister, o tom, kto je vlastne za tento skutkový, teda tento trestný čin stíhaný z prokuratúry, lebo si myslím, že je to absolútne evidentné, že to sú najmä malí díleri tvrdých drog. Ak budem musieť, žiaľ, odísť, zostal by som, iba kvôli tomu, že mám dieťa v nemocnici, takže budem musieť odskočiť. Nerobím to akože z nejakého rozmaru, ak budem musieť, tak odskočím, keď nie, tak ostanem... (Prerušenie vystúpenia časomerom.)
16. schôdza NR SR -1 deň B. popoludní
Dátum: 2013-03-13
Poslanec: Lipšic, Daniel (-)
Druh vystúpenia: Vystúpenie s faktickou poznámkou

76. No, ja s návrhom rozšíriť tento systém na obecné polície, samozrejme, že nesúhlasím. Ak majú mestá záujem riešiť osobitne výsluhové dôchodky alebo zabezpečenie sociálne svojich policajtov, nech to riešia mestá a obce. Určite nie štát podľa mojej mienky. A skôr sa mi zdá, že by sme mali v budúcnosti pristupovať k zúženiu rozsahu osôb, ktorých sa majú tieto dôchodky týkať, ako k rozširovaniu. Lebo samozrejme, že potenciálne sú aj iné profesie, ktoré po nejakom veku už nemôžu sa vo svojej profesii uplatňovať. Teraz to poviem tak možno nadnesene, že baletky. No ale neviem, či by sme mali prijímať osobitné zákony, ktoré sa týkajú ďalších a ďalších profesií. Stačí to naozaj zúžiť na policajné, vojenské a záchranné zložky, ktoré ale má v gescii štát, nie samospráva. Lebo potom sú aj dobrovoľní záchranári, dobrovoľní hasiči, a proste ak to raz začne týmto smerom v tomto prípade, tak nebude mať kde skončiť.
14. schôdza NR SR - 8.deň - A. dopoludnia
Dátum: 2013-02-08
Poslanec: Lipšic, Daniel (-)
Druh vystúpenia: Vystúpenie v rozprave

Ďakujem veľmi pekne. Vážená pani predsedajúca, vážené kolegyne, vážení kolegovia, dovoľte mi pár slov uviesť k tomuto návrhu novely zákona, aj keď sa týka v princípe len referend na úrovni obecnej, ale myslím si, že ide tým správnym smerom. Ja by som len navrhol možno v rámci druhého čítania, ak ten návrh zákona v druhom čítaní bude, o čom takmer nepochybujem, že by sa ten návrh predsa len upravil v tom zmysle, že existuje pomerne jednoduchý mechanizmus, ktorý umožní odstrániť kvórum potrebné pre platnosť referenda a zároveň zabezpečí dobrú volebnú účasť. A to je mechanizmus, keby sa referendá povinne spájali s voľbami, teraz myslím na referendá rôznych úrovní, na referendá na úrovni celoslovenskej, s parlamentnými voľbami, na úrovni komunálnej, s obecnými voľbami, pretože myslím si, že je len otázka, či chceme ľuďom umožniť, aby mohli rozhodovať, alebo uľahčiť rozhodovanie, alebo im rozhodovanie sťažiť. Poviem to na príklade úrovne parlamentnej. Ak by bolo referendum spojené s parlamentnými voľbami, mohli by vyvíjať rôzne subjekty iniciatívy počas štyroch rokov, kde by zbierali na základe petície otázky pre referendum. Referendum by sa potom povinne konalo v deň parlamentných volieb, dokonca pri úprave zákona by to mohlo byť v jednej volebnej miestnosti. V princípe by to nič nestálo, stálo by to maximálne jeden papier ďalší, kde by sa uviedli všetky referendové otázky potenciálne z viacerých iniciatív. A tak ľudia by rozhodli, účasť by bola v princípe rovnaká ako v parlamentných voľbách alebo v komunálnych voľbách. Čiže nie je to potom ani finančný problém, ani problém účasti. Ak sa referendum vždy koná v čase čo ja viem prázdnin, keď ľudia naozaj na referendum neprídu a tá účasť je nízka a potom je diskusia, či to malo zmysel, či to neboli vyhodené peniaze, tak si myslím, že to je nesprávne. A aj diskusia o tom, či by sa kvórum malo znížiť alebo by malo byť nižšie, je podľa mojej mienky zbytočná. Ak by sme urobili pri parlamentných voľbách, samozrejme, aj zmenu ústavy a povinne spojili referendum s voľbami, nebol by to problém, nie je to objavenie ničoho obdivuhodne nového ani objavenie kolesa. V mnohých krajinách to takto funguje. A otázka potom len naozaj znie, či chceme reálne ľuďom uľahčiť rozhodovanie v priamej demokracii alebo im ho sťažiť. A myslím si, že návrh, ktorý dal pán poslanec Poliačik, pani poslankyňa Žitňanská a pán poslanec Kadúc, ide správnym smerom v tomto. A bolo by dobré, keby sa v budúcnosti rozšíril v rámci zmeny ústavy aj na celoštátne referendum, lebo si myslím, že ľudia všeobecne pokiaľ môžu rozhodovať reálne o veciach verejných, rozhodujú lepšie v priemere, ako za nich rozhodujú niekedy politické elity. Takže tento návrh novely zákona ja podporím. Ďakujem.
14. schôdza NR SR - 7.deň - A. dopoludnia
Dátum: 2013-02-07
Poslanec: Lipšic, Daniel (-)
Druh vystúpenia: Vystúpenie s faktickou poznámkou

44. Skúsim najskôr pár faktov a potom urobím niečo, čo som neplánoval, ale ako reakciu to len veľmi stručne prečítam. K tomu, k faktom. Po prvé, za druhej Dzurindovej vlády sa kauza Gorila rozbehla. To znamená, začalo sa šetrenie. Následne, následne za Ficovej vlády bola Gorila zastavená. Prípad bol odložený. Za Radičovej vlády sme začali znovu trestné stíhanie v tej veci. Bolo zastavené Generálnou prokuratúrou. Začali sme ho znovu pred viac ako rokom. Ale keďže ste boli osobný, tak vám niečo prečítam aj ja, lebo sa mi zdá, že naozaj sa tu nejaké divadlo hrá trochu. Asi pred rokom som dostal dve SMS-ky tohto znenia: "Keď to po Radičovej zabalíte aj vy, amen, Slovensko. Beriem to ako zlý vtip, sorry." "Vyčítal by som si, ak by som túto SMS nenapísal. Najradšej by som bol, ak by ste dokázali KDH zmeniť zvnútra. Avšak ak by ste tento zápas vzdali, respektíve by vás odstavili, rád by som sa vydal s vami na spoločnú cestu. Viem, že som haluzár, ale myslím to dobre." Toľko, pán poslanec.
14. schôdza NR SR - 1.deň - B. popoludní
Dátum: 2013-01-29
Poslanec: Lipšic, Daniel (-)
Druh vystúpenia: Vystúpenie s faktickou poznámkou

118. Ďakujem, myslím si, že predpoklady Františka Mikloška na túto funkciu sú nespochybniteľné a nikto ich vlastne nespochybnil. Ak je kandidát, ktorý svojim životným príbehom potvrdzuje, že by dôstojne túto funkciu zastával, tak je to práve František Mikloško. Vládna strana má v parlamente väčšinu. Ak by ju chcela naozaj využívať dôstojne, tak k tomu patrí aj nejaká miera veľkorysosti. Toto nie je žiadna mocenská pozícia, to je viac symbolická pozícia pre štát. Ale myslím si, že vládnej strane SMER veľkorysosť chýba, čo sa ukáže aj na tejto voľbe o niekoľko minút. Možno strana SMER príde s nejakým lepším kandidátom, lebo jeden, ktorý sa javil byť celkom kvalifikovaný, tak z príčin, nie celkom známych, ho strana stiahla. Kandidátov je viac. Možno by sa na to nechal nahovoriť. Možno pán kotolník zo Žiliny, alebo možno pán Machala by prišiel. On sa vyzná v tom, ako funguje Štátna bezpečnosť, len obávam sa, že okrem nedostatku veľkorysosti už potom z toho bude fraška.
14. schôdza NR SR - 1.deň - B. popoludní
Dátum: 2013-01-29
Poslanec: Lipšic, Daniel (-)
Druh vystúpenia: Vystúpenie v rozprave

84. Ďakujem pekne, pán predsedajúci. Ja mám len pozmeňujúci návrh, lebo som ho zabudol predniesť v rámci môjho vystúpenia, keď som bol písomne prihlásený. Pozmeňujúci návrh sa týka čl. I, vypustenia bodov 7 aj 9. Zdôvodnenie: Navrhuje sa zrušiť navrhovaná dotácia najväčším výrobcom elektriny, keďže cena elektriny na Slovensku je už v súčasnosti jedna z najvyšších v Európskej únii. Naviac, navrhované ustanovenia vyvolávajú podozrenie, že jej účelom je dotovať konkrétnu energetickú spoločnosť z prostriedkov všetkých odberateľov elektrickej energie. Dám to pánovi spravodajcovi. Ďakujem.
11. schôdza NR SR - 15.deň - B. popoludní
Dátum: 2012-12-19
Poslanec: Lipšic, Daniel (-)
Druh vystúpenia: Vystúpenie s faktickou poznámkou

105. Pán minister, bolo by fajn, keby mohli odborníci diskutovať, vláda Roberta Fica ale nechcela, aby ste diskutovali. Vy ste s týmto návrhom prišli do parlamentu bez pripomienkového konania, vy ste doňho prišli v skrátenom legislatívnom konaní. A keby minulý štvrtok okolo desiatej hodiny ste neboli upozornený vy, táto snemovňa a táto krajina, že v tomto zákone sú dva body, ktoré prihrávajú konkrétnej finančnej skupine desiatky miliónov eur, tak dnes je tento zákon už schválený. Potichu a bez pozornosti. Neviem, čo sa udeje budúci mesiac v januári, ale poslanci SMER-u, ktorí sú dnes ticho, to stačiť nebude. Odvaha sa neprejavuje tým, že niekto je ticho, ale poslanci prejavujú svoju odvahu a svoje skutky koniec koncov hlasovaním. A ja navrhnem, aby sa hlasovalo podľa mien, aby každý jeden poslanec SMER-u mohol povedať áno, alebo nie tomuto škandalóznemu zákonu a tomu, či zlomí, alebo nezlomí svoje svedomie. Posledná poznámka je k pánovi premiérovi. Ak by akýkoľvek iný zákon, o ktorom je pán premiér presvedčený že je dobrý a správny, bol predmetom takejto kritiky v parlamente tak je tu, kričí, búcha, ironizuje. Dnes tu premiér Fico chýba. Chýba tu preto, že keď sa krádež odhalí, tak sa k nej málokto chce priznať. Preto je ticho premiér, preto sú ticho vlastne všetci poslanci SMER-u.
11. schôdza NR SR - 15.deň - B. popoludní
Dátum: 2012-12-19
Poslanec: Lipšic, Daniel (-)
Druh vystúpenia: Vystúpenie s faktickou poznámkou

53. Ďakujem, ja si myslím, že by si poslanci, ktorí budú hlasovať za tento zákon zlámali nohy, skôr sa mi zdá, že tak si zlomia chrbtice. Ale k pánovi ministrovi, pán minister, vy hovoríte, že prečo by nemali aj veľké teplárne dostávať, teda paroplynové cykly. No veď celý zákon sa týka podpory tých malých. Pri vodných elektrárňach je to do 5 MW. Nad 5 MW nie je, že ? Vy navrhujete znížiť dokonca tú úroveň, tam vám to nevadí, že ju znižujete, že malí dostávajú, veľkí nie, vadí vám to len pri vysoko účinnej kombinovanej výrobe. Čo to je za nezmysel, pán minister? Pri, idete znižovať podporu aj pri solárnej na 30 kW zo 100, tam je tiež hranica na tých najmenších a znižujete ju ešte. A zrazu vám vadí, že pre tých najväčších nie je pri paroplyne hranica? Treba ju zrušiť, lebo by boli diskriminovaní veľkí? Nevadí vám to nikde inde - pri vode, pri slnku - len zrazu pri paroplyne. Aká zvláštna starostlivosť. A druhá vec je, tie investície. Včera nám povedal pán Holjenčík, že on ešte nevie, vydá nejakú vyhlášku, komu dávajú, čo bude považované za modernizáciu, rekonštrukciu. Uvidíme, bude vyhláška. Ale môj názor je, ja pánovi Holjenčíkovi neverím. Neverím mu. A podpisujú mu v tomto parlamente bianco šek, aby on napísal, čo bude alebo nebude považovať za rekonštrukciu, modernizáciu. To ja odmietam. To ja odmietam, aby jeden človek v tejto krajine rozhodoval, ktorej skupine finančnej, ktorému sponzorovi alebo ktorému mecenášovi bude vyplácať desiatky miliónov eur, na ktoré sa na inkase poskladajú občania, na účtoch za elektrinu. To je podľa mojej mienky nehorázne, si myslím.
11. schôdza NR SR - 15.deň - B. popoludní
Dátum: 2012-12-19
Poslanec: Lipšic, Daniel (-)
Druh vystúpenia: Vystúpenie s faktickou poznámkou

43. Ďakujem pekne, teraz asi nemá zmysel špekulovať i tom, kto je a bude vlastníkom PPC, koniec koncom aj súčasný vlastník má veľký záujem na tom, aby, keď to bude predávať, tak to bolo predané takom zákonnom rámci, ktorý bude garantovať obrovské výnosy. Takže Penta reálne má záujem, samozrejme, že tento zákon prijať, ale má dobré PR oddelenie. To len ako jedna poznámka. Druhá poznámka - kde ten zákon vznikal. Pán minister, ja som dostal pomerne veľa listov a mailov aj od ľudí z vášho rezortu, ktorí ma upozornili na nehoráznosť tejto novely, preto som o tom hovoril minulý týždeň, ktorí ma upozornili na to, že išla novela mimo pripomienkového konania, v skrátenom konaní, bez ich vedomia. Ľudia z vášho rezortu - odborníci - to veľmi dobre vedia. Pýtal som sa včera na výbore pre hospodárstvo, ktorá iná krajina dotuje paroplynové cykly s výkonom nad 200 MW. Vaša odpoveď bola, že Poliaci o tom uvažujú? Inými slovami žiadna iná krajina v Európskej únii nedotuje elektrárne tohto typu s výkonom nad 200 MW, nijaká iná krajina! Budeme to robiť len my. Posledná poznámka ešte k pánovi premiérovi. Ak je tento návrh zákona taký dobrý a naozaj ide o niečo v prospech občanov, kde je pán premiér? On sem zvykne chodiť, búchať po stole, vykrikovať. Kde je? Kde je premiér Fico? Aby tento zákon obhajoval? Ja som videl minulý týždeň jeho zmoknuté vyjadrenie, že čo bolo v minulosti s PPC nič k tomu zákonu, nič na jeho obhajobu, boli ste prichytení pri krádeži. A preto teraz ste ticho všetci. A preto tu dnes z poslancov SMER-u... (Prerušenie vystúpenia časomerom.)
11. schôdza NR SR - 15.deň - B. popoludní
Dátum: 2012-12-19
Poslanec: Lipšic, Daniel (-)
Druh vystúpenia: Vystúpenie s faktickou poznámkou

23. Ďakujem veľmi pekne. Nenadviažem na pána poslanca Přidala a naozaj symptomatické, že tu zo SMER-u dnes nikto nie je, ale myslím si, že v dnešnej dobe už nestačí len zostať ticho a za krádež zahlasovať a byť ticho. Včera na výbore to vyzeralo naozaj veľmi jednoznačne okrem pána spravodajcu, ktorý tam mal otázky, na ktoré mu nikto neodpovedal, musím povedať, nevystúpil nikto zo SMER-u ani na výbore. Prečo si výbor nepozve odborníkov na energetiku, v kľude, aby im porozprávali, či ten zákon je dobrý alebo zlý. Lebo viete aj vy, že je to krádež. Viete to! A vedia to aj vaši poslanci. Ale poviem vám jeden iný príbeh, kde ide o pána Fica. V roku 2005, keď sme robili novú kodifikáciu Trestného práva, tak ma navštívil vtedy pán poslanec Fico s tým, že SMER je ochotný podporiť novú trestnú kodifikáciu, čo bolo fajn, aj ju podporil nakoniec, za to som mu vďačný. To bolo v čase, kedy pre kauzu svoju bytu musel odstúpiť vtedajší český premiér Stanislav Gross. Pamätám si, ako mi vtedy pán Fico povedal, že to je naozaj teda blbé, že musel odstúpiť. Nejde až tak totiž to o to, že si nahonobil peniaze na byt, to, to je v poriadku, ale že ho pri tom pristihli. Gross bol proste, že ho pri tom pristihli. Kradnúť je OK, len vás pri tom nemôžu pristihnúť. A robíte to aj teraz. A ak by sme pred týždňom na toto neupozornili, nepristihli by sme vás pri krádeži, tak tento zákon už máte schválený. Je v šuflíku. Penta alebo ktokoľvek bude vlastniť PPC už má darček pod vianočným stromčekom a problém je, že sme vás pristihli pri krádeži, a preto tuná nie je nikto z poslaneckého klubu SMER-u okrem vás, pán spravodajca.
11. schôdza NR SR - 15.deň - A. dopoludnia
Dátum: 2012-12-19
Poslanec: Lipšic, Daniel (-)
Druh vystúpenia: Vystúpenie s faktickou poznámkou

58. Ja si myslím, že je naozaj symptomatické, ako hovoril aj pán poslanec Simon, že rokujeme dnes vlastne o dvoch bodoch. Jednak je to potravinová správa, kde mali dostať pomoc od štátu tí najchudobnejší a nedostali ju. A za chvíľku budeme rokovať o návrhu zákona, ktorého cieľom je, aby dostali od pomoc od tých najchudobnejších tí najbohatší. To považujem za absurdné a je tuná presvedčenie v tejto sále, že nakoniec vláda zlomí charaktery poslancov, zlomí ich svedomie každého jedného z nich, aby za pomoc pre najbohatších zahlasovali. Ja podám v priebehu rozpravy návrh, aby sa hlasovalo podľa mien. Aby každý poslanec tu vstal povedal, či je za to, aby tí najchudobnejší zo svojich výplat pri platení elektriny platili tých najbohatších, aby sme chudobným brali a bohatým dávali. Aby sme si takto raz a navždy otočili jánošíkovské heslo a urobili v takomto predvianočnom období možno za bieleho dňa, možno v noci takéto škandalózne rozhodnutie. Ale každý z poslancov bude mať šancu, pevne verím, osobne sa k tomu prihlásiť.
11. schôdza NR SR - 14.deň - B. popoludní
Dátum: 2012-12-18
Poslanec: Lipšic, Daniel (-)
Druh vystúpenia: Vystúpenie s faktickou poznámkou

42. Ďakujem vám pekne, pani predsedajúca. Ja si myslím a nehovorím to ani rád, že, že veľkej časti, nehovorím, že všetkým v SMER-e, ale veľkej časti SMER-u tá situácia v súdnictve vyhovuje. Vyhovuje. Áno, s pánom Harabinom sa verejne ukazovať je problém asi v tomto čase, ale keď sem príde do parlamentu, tak s mnohými vysokými predstaviteľmi si dajú po troch Brežnevoch na chodbe, tri také vrúcne vrhy, čiže ja si myslím, že ten stav vyhovuje. A či je to spôsobené aj tým, že potom je možné veci na súdoch vybaviť, to je vec, na ktorú sa môžu líšiť názory, je to vec špekulácie. Ale keď si zoberiete celý ten príbeh SMER-u od roku 2006, tak vždy, keď sa SMER mohol postaviť na stranu dnešného justičného establishmentu, tak to urobil. Vždy a neomylne. Keď sa mohol postaviť medzi tých sudcov, k tým, čo sú odvážni a hovoria a sú spravodliví, a vybrať si potom tú druhú časť, ktorá ovláda súdnictvo, vždy si vybral jednoznačne a neomylne, vždy tých druhých. A robí to dodnes.
11. schôdza NR SR - 14.deň - B. popoludní
Dátum: 2012-12-18
Poslanec: Lipšic, Daniel (-)
Druh vystúpenia: Vystúpenie s faktickou poznámkou

18. Pani predsedajúca, sa potom vyjadrím rozsiahlejšie za chvíľku v rozprave, ale, ale chcel by som zareagovať na to, čo hovoril pán minister, že v princípe také spásonosné riešenie s rekodifikáciou OSP nepríde. Po prvé, otázka znie, ako bude rekodifikácia vyzerať? Najväčší problém civilného konania je pingpong medzi prvostupňovým a odvolacím súdom. Bývalá vláda, prvá Ficova vláda zrušila princíp úplnej apelácie v odvolacom konaní. Čiže znovu ten pingpong vrátila do hry. To znamená, ak rekodifikácia neurobí systémové zmeny a takéto radikálnejšie, tak bude úplne v zásade skôr kozmetická, možno menej významná ako nejaká novelizácia. Skôr si myslím, budem o tom hovoriť potom v rozprave, že problém už nie je v našich zákonoch, ale v ľuďoch, ktorí ich aplikujú. A pokiaľ to nezmeníme pomerne radikálne, tak si myslím, že sa budeme pohybovať v bludnom kruhu.
11. schôdza NR SR - 12.deň - A. dopoludnia
Dátum: 2012-12-14
Poslanec: Lipšic, Daniel (-)
Druh vystúpenia: Vystúpenie s faktickou poznámkou

180. Chcem len dva komentáre k procedúre. Jednak by som chcel vyzvať pána ministra, keby ešte v rozprave vystúpil. Pri tomto štvor a pol hodinovom rokovaní, včera v rokovaní o skrátenom konaní nevystúpil nikto z vládnej strany, z vlády alebo parlamentu na obhajobu zákona. Nikto. Ani pol slovom. Nikto. Jediné reakcie boli: "A veď vy ste v minulosti privatizovali." Nikto nevystúpil na obhajobu zákona. Nikto. Ani k bodom 7, ani k bodom 9, aby sme mohli, pán minister, reagovať v rámci rozpravy. Ja som bol ministrom dvakrát a vždy som vystupoval v rámci rozpravy, aby poslanci mohli reagovať. A chcem vás vyzvať, ak máte elementárnu odvahu, tak vystúpte v rámci rozpravy, lebo za chvíľku bude ukončená. Druhá vec je k faktickým poznámkam. Pani predsedajúca, tuná poslanci veselo reagujú na čokoľvek, aj vašej strany. Nikdy ste ich neprerušili. Ak máte pravidlá hry, naozaj, že každý môže hovoriť o čomkoľvek zo SMER-u, ale z opozície nie, tak ich zjednoťte. V poriadku, nech každý hovorí, ku čomu chce vo faktickej. Ale nemôžu poslanci opozície len k predrečníkovi a poslanci vlády ku všetkému. To proste tak sa, tak to nefunguje. Dobre? A tretia poznámka... (Reakcia z pléna.) Presne, najmä vy aby ste hovorili ku všetkému, pán poslanec Číž, ale najmä, keď nemáte mikrofón, to je najlepšie. A tretia poznámka je, teraz sme si prečítali, že sa dohodol pán premiér s pánom predsedom parlamentu, že kvôli nejasnej situácii okolo zákona sa hlasovanie odkladá. Situácia okolo zákona je jasná, to nie je zložitý zákon, to je naozaj v tomto dosť čiernobiele. Body 7 a 9 sú úplne jasné. Jasne sú šité na mieru a vieme, koľko prinesú finančnej skupine Penta. To nie je zložitá vec, to nie je na nejaký výskum, analýzu, Nobelovu cenu, to je, buď chceme dať finančnej skupine a zobrať ľuďom na cenách energií, alebo nie. Nič viac.